Raymond Coudert

Raymond Coudert est nè l' 15 ed févérié 1926 à Fouquereul (Pas-d'Calé)  et pi il est défunctè l' 20 ed juillet 2001 à Brouay-l'Bussière (Pas-d'Calé).

Il a écrit des teskes in picard éd l'Artoés et pi il o foait des éspectakes comiques.

 eximpe : éstrait d'in texte à Raymond Coudert

''0 savez (o bin o n'savez p'tête pon) qu'ch'est chés boches (pardon,nous amis all'mands) qu'i ont invinté chés récipients in carton pindant la guerre ? (conme ech'lait ou bin l'jus d'peume aujord'hui). Mi, les preumiers qu'ja vu, ch'étot des n'tiots cartons d' "tartina" , in vrai ch'étot dé l'mélasse, conme chelle qu'in méIingeot à l'avonne éd' ches bidets, et v'Ià qu'in mingeot chà in guise ed' confiture faute d'aute. <p>I' z'ont pon invinté faut qu'chà in papier i avot l'fichelle (pour ches moisson-neusses, par eximpe) , pis des vêt'mints, des maillots d'corps et minme des ridieaux.<p> Ch'est ainsin qu'Alphonse i rinte un soir (adon qu'Zulma al étot surmint in route à vosiner) et li, conme gramin à l'époque, à causse du rationn'mint, il avot toudi sin boïo qu'i saquot. I vot ch'couet d'susch'poil in route à gargotter, i soulièfe ech' couvlèche, et « Mon Diu ! dù qu'ch'est qu'al a bin déniché des noulles ? D'pis l'temps qu' j'ai n'n'ai pon mingé » : i prind ch'l'équeumette et i assaye ; chà ch'est des noules fait main ; al sont démerlées et ein tiot peu fates, mais j'vas m'régaler tout n'minme ! In effet, i prind un peu d'sé, du poife, « Sacré vingt noms ! Si seul'mint qu'j'avos un morciaux d'gruïère ! » Et ch'est ainsin qu'Alphonse i-a mingé ses ridiaux, faute equ Zulma al étot in route a camanetter au vosinache.

 Notes pi référinches 
 Raymond Coudert,  "L’euro", https://lanchron.fr/ChL85.htm
 https://lanchron.fr/ChL83.htm
 vir des vidéos : Ch'maîte gardinier , Ch'carrieux d'chintes , Roméo et Juliette, ...

Catégorie:Éspéctake